Kauno ledo rūmai
54°54′26″š. pl. 23°58′37″r. ilg.﻿ / ﻿54.907346°š. pl. 23.97703°r. ilg.﻿ / 54.907346; 23.97703 Kauno ledo rūmai – daugiafunkcis žiemos sporto kompleksas, įsikūręs Kaune, Gričiupio mikrorajone, šalia Girstučio kultūros ir sporto centro. Beveik 8,8 tūkst. m² bendro ploto arenoje viena iš dviejų aikščių skirta treniruotėms, o kita, 27x60 m dydžio – varžyboms. Vienoje aikštelėje numatyta 800 vietų žiūrovams, kitoje – apie 100 vietų. Žiemos sporto komplekse gali vykti tiek nacionaliniai, tiek tarptautiniai dailiojo čiuožimo, akmenslydžio ir ledo ritulio turnyrai. Taip pat veikia kavinė.